amanuensis
Store norske leksikon,Samfunn,Utdanning og forskning,Forskning og høyere utdanning,Grader og titler,Akademiske titler
Amanuensis er en stillingstittel for en vitenskapelig stilling ved et universitet eller en høgskole.
En amanuensus var hos romerne en benevnelse på den slaven som førte husets regnskap, var foreleser og avskriver. Senere har amanuensis blitt brukt som tittel på en person i en underordnet stilling eller en assistentstilling ved et universitet.I Norge er amanuensis en felles betegnelse på en lavere vitenskapelig stilling ved universiteter og høyskoler (på samme nivå som konservator, universitetslektor, prosektor, laboratorieingeniør). Med kvalifikasjoner som svarer til doktorgrad, gis amanuensis opprykk til førsteamanuensis. I dag er stillingstittelen amanuensis lite brukt. Les mer i Store norske leksikon universitet